Here is a page extracted from Wikipedia that may contain CSS, HTML, and a lot of unformatted text.

Title: Schwerin
Content: Schwerin (en mecklenburgués-antepomeranio: Swerin) ye la capital d'o estato federato de Mecklemburgo-Pomerania Occidental y, dimpués de Rostock, a ciudat más gran d'o estato. Ye situata a 80 km a lo sud d'a mar Baltica.

Con quasi 96.000 habitants, la ciudat independient ye la mas chicota de totas las capitals d'estau en Alemanya, pero a lo mesmo tiempo, dimpués de Rostock, la segunda ciudat mas gran y un d'os quatro centros rechionals en o suyo estato.

Historia 
Schwerin estió mencionau per primera vegada como Wendenburg en 1018 y recibió los dreitos d'a ciudat alemana d'Enrique lo Leyón en 1164. Ye la ciudat mas antiga de l'estato Mecklemburgo-Pomerania Occidental de hue.

Clima 
Schwerin tiene un clima moderau. A temperatura meya anyal de 1961 a 1990 estió de 8,4 °C. A diferencia entre a temperatura meya d'o mes mas calido y o mas frío estió de 17,2 graus. En promeyo, cayioron 621 milimetros de precipitación por anyo y metro quadrau. En comparanza con o nordueste d'Alemanya, a primavera ye mas fría a causa d'os fuertes aires d'o nord-este. A calor d'o verano se suaveza por a proximidat d'a mar Baltica, iste cuerpo d'augua tiene un efecto de calentamiento en agüerro.

Toponimia 
A ciudat estió mencionada por primera vegada como que Zuarina por Thietmar von Merseburg arredol de 1012/18. Helmold von Bosau lo clamó en 1160 Zuerin u Zwerin. Os anals de Pöhlder nombran o puesto 1160 Zuarin y Steterburger en 1174 Zvarin. Dende o sieglo XV o puesto se deciba Swerin (como que en baixo alemán mecklenburgués-antepomeranio en l'actualidat), y dende o sieglo XVI oficialment Schwerin.

Se diz que o nombre ye relacionau con a palabra polaca zvěŕ emplegada pa animal salvache. As especulacions sobre l'orichen d'o nombre d'o puesto d'o dios eslau Svarog (u Swarzyn, puesto de Svarog) no pueden prebar-se.

O nombre latín Suerina (u Suerinum) estió y s'emplega pa Schwerin.

Alcaldes 
Lista d'alcaldes democraticos dende 1945:

Puestos d'intrés 
 Castiello de Schwerin (Schweriner Schloss).
 Seu de Schwerin.
 Museu de Schwerin (Staatliches Museum Schwerin).

Personalidaz naixitas de Schwerin 
 Friedrich Tamms (1904-1987), arquiteuto
 Frederich Schröeder (1744-1816), actor
 Carl Lührss (1820-1882), compositor
 Thomas Mancinus (1550-1612), compositor
 Carl Schulz-Schwerin (1845-1913), compositor

Vinclos externos 

Localidaz de Mecklemburgo-Pomerania Occidental